OpenLLM-France/wikimedia huggingface dataset:
# South Eastern Railway (Regne Unit)

South Eastern Railway (SER) fou una companyia de ferrocarril del Regne Unit que enllaçava Londres amb Kent. La companyia es va formar a partir de dues companyies London and Greenwich Railway (LGR) i Canterbury and Whitstable Railway (CWR).
# Sofia Jannok

Sofia Jannok (nascuda a Gällivare, Lapònia, el 15 de setembre de 1982) és una cantant sami de nacionalitat sueca que canta en sami del nord, suec i anglès. Jannok canta música pop i utilitza el cant tradicional joik en moltes seves cançons.

## Discografia

* 2007. Čeaskat
* 2009. Áššogáttis
* 2013. Áhpi (2013)
* 2016. ORDA – This is my land
* 2021. Lávv U

## Referències

* 1 2 Magnusson, Per «Sofia Jannok bygger en egen musikalisk värld». Aftonbladet, 19-03-2021 [Consulta: 11 abril 2021].

## Enllaços externs

* Web de Sofia Jannok
# Spaniel holandès

Spaniel holandès o Kooikerhondje és un petit spaniel original d'Països Baixos que va ser utilitzat originalment com un gos de treball, especialment per la caça d'ànecs. Era molt popular al segle xvii i XVIII, i van aparèixer en les pintures de Rembrandt i Jan Steen. La raça està guanyant ràpidament popularitat als Estats Units, Canadà i Escandinàvia, on encara és relativament desconegut.

## Descripció

És un gos resistent al fred i a la humitat. És entusiasta, suau, sociable i atent. Els moviments de la seva cua atreuen els ànecs fora de l'aigua. Pot viure aproximadament 13 anys, necessita exercici i manteniment del seu pèl regularment.
* Altura: 35 a 40cm a la creu
* Pes: 10 a 15 kg
* Esperança de vida mitjana: 13 anys
* Pèl: de color taronja a vermell més o menys clar o enfosquit, longitud mitjana, lleugerament ondulat, estret contra el cos, pèl baix desenvolupat. Manteniment fàcil.
* Cap: bastant ample, una mica bombat
* Coll: Recte i musculat
* Cos: esquena sòlida, pit baix
* Cua: horitzontal, mai corbada, amb franges plomall blanc

## Referències

* Fogle, Bruce. Cães. 1ª ed. Brasil: Jorge Hazar, 2009. ISBN 9788537801338
* Kooikerhondje. American Kennel Club

## Enllaços externs

* Spaniel holandès a Curlie
# Spanish Fork

Spanish Fork és una població dels Estats Units a l'estat de Utah. Segons el cens del 2008 Estimate tenia 31.497 habitants.

## Demografia

Segons el cens del 2000, Spanish Fork tenia 20.246 habitants, 5.534 habitatges, i 4.775 famílies. La densitat de població era de 590,4 habitants per km².
Dels 5.534 habitatges en un 56,8% hi vivien nens de menys de 18 anys, en un 75,4% hi vivien parelles casades, en un 8,4% dones solteres, i en un 13,7% no eren unitats familiars. En l'11,9% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,59 i el nombre mitjà de persones que vivien en cada família era de 3,91.
Per edats la població es repartia de la següent manera: un 39,7% tenia menys de 18 anys, un 12% entre 18 i 24, un 29,8% entre 25 i 44, un 12,2% de 45 a 60 i un 6,3% 65 anys o més.
L'edat mediana era de 24 anys. Per cada 100 dones de 18 o més anys hi havia 100,8 homes.
La renda mediana per habitatge era de 48.705 $ i la renda mediana per família de 51.209 $. Els homes tenien una renda mediana de 36.023 $ mentre que les dones 23.727 $. La renda per capita de la població era de 15.127 $. Entorn del 3,8% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spanish Fork». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Spanish Fork». American Fact Finder. Oficina del Cens dels Estats Units, 12-01-2010.
Plantilla:Comtat de Utah
# Spaniel tibetà

Spaniel tibetà és una raça de gos assertiva, petita i intel·ligent originària de les muntanyes Himàlaia del Tibet.
Comparteixen ancestres amb el pequinès, spaniel japonès, Shih-tzu, Lhasa Apso i Pug.
Aquesta raça no és un autèntic spaniel, la seva cria difereix lleument, ja que els spaniels són gun dogs. El qualificatiu spaniel pot haver-lo rebut a causa de la seva semblança amb les versions de gos miniatura (Lap dog) de spaniel de caça com el Cavalier King Charles spaniel.

## Vegeu també

* Foo Dog, fa referència a qualsevol de les races de gossos estretament relacionades amb l'origen a l'antiga Xina que s'assemblen als lleons guardians xinesos (Gossos de Fu) i es coneixen també com a Gos lleó.

## Referències

* Miccio, Susan W. The Tibetan Spaniel: A Gift From The Roof of the World, OTR Publications, 1995. ISBN 0-940269-12-0

## Enllaços externs

* Tibbies.net
* Tibetan Spaniel Club of America
# Steve Fisher (escriptor)

Steve Fisher (Marine City, Michigan 29 agost 1913 – Canoga Park, Los Angeles 27 març 1980) fou un guionista i escriptor estatunidenc de novel·la negra. Inicialment va publicar diverses novel·les d'estil Pulp. La seva novel·la I wake up screaming el 1941 el va conduir al cinema. La seva signatura va aparèixer als títols de crèdits de nombroses pel·lícules, entre les quals destaquen Destination Tokyo (1943) per la que va estar nominat a l'Oscar, Johnny Angel (1945), Lady in the lake (1947), That's my man (1947), Song of the Thin Man (1947), Dead reckoning (1947), I would be in your shoes (1948), Roadblock (1951) Flat top (1952), City that never sleeps (1953) o Hell's half acre (1954).

## Referències

* ↑ Coma, Xavier. Diccionari del cinema negre. Barcelona: Edicions 62 (La cua de palla), 1990. ISBN 84-297-3083-4.
# Solís de Mataojo

Solís de Mataojo és una localitat de l'Uruguai, ubicada al sud-oest del departament de Lavalleja, sobre el límit amb Canelones. La vila s'ubica a 80 km de Montevideo i a 37 km al sud de Minas. Té una població aproximada de 2.825 habitants, segons les dades del cens del 2011.
Es troba a 11 metres sobre el nivell del mar.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 1.626 | 1.750 | 2.052 | 2.509 | 2.676 |

## Història

La urbanització fou fundada per decret governamental el 12 d'agost de 1874, a l'antic paratge de Mataojo. Està envoltada per dos rierols: el Mataojo i el Solís.

## Indústria

A Solís de Mataojo es troba una fàbrica de productes amb base en el peix (Industrial Serrana) i l'Escorxador Solís, els quals funcionen com les fonts laborals més importants per als habitants de la zona. Ambdues indústries exporten els seus productes al món.

## Referències

* 1 2 (anglès) Mapa, localització, clima i altres dades
* ↑ (castellà) Dades històriques de Solís de Mataojo Arxivat 2009-05-05 a Wayback Machine.
# Strond

Strond és un despoblat situat a l'illa de Borðoy, a les illes Fèroe. Administrativament pertany al municipi de Klaksvík.
Es troba a la costa oest de l'illa, enfront de la localitat de Haraldsund i del pont que uneix Borðoy amb Kunoy.
Al principi només hi havia una granja a la ubicació, però des del 1930 que no hi viu ningú. Avui hi ha una central elèctrica.
Strond apareix escrit a la documentació per primer cop el 1584.

## Referències

* ↑ «Mapa de les Fèroe» (en danès). Trap Danmark. [Consulta: 1r novembre 2019].
* ↑ «Strond» (en feroès). SEV. Arxivat de l'original el 2013-02-07. [Consulta: 28 novembre 2019].
* ↑ «Norðoya sýsla» (en feroès). Heimabeiti. Arxivat de l'original el 2015-07-15. [Consulta: 28 novembre 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.

## Enllaços externs

* Web de l'ajuntament de Klaksvík.
# Stromness (Escòcia)

Stromness és la segona població amb més habitants de les illes Òrcades, a Escòcia, i una parròquia civil escocesa. El nom en escocès (scots) és Strumnis

## Etimologia

El nom de "Stromness" prové de l'antic nòrdic Straumsnes. Straum fa referència a les fortes marees que es presenten a l'altura de Ness pel Hoy Sound, al sud de la població. Ness significa "promontori". Stromness, per tant, vol dir "promontori que entra a dins del corrent de la marea". En temps del vikings, l'ancoratge on ara hi ha Stromness s'anomenava Hamnavoe, que significa "port pacífic" o "segur".

## Població

És un antic port de mar. Actualment té 2.190 habitants. Té un nucli antic amb un carrer principal flanquejat per cases i botigues fets de pedra del país. Un ferri l'uneix a Scrabster.
El primer registre escrit que esmenta aquesta població és del segle xvi. Stromness va esdevenir important al segle xvii, quan Anglaterra va entrar en guerra amb França i els vaixells no podien fer servir el canal de la Mànega. Els vaixells de la Companyia de la Badia de Hudson visitaven sovint Stromness com a flota balenera i molta gent de la zona es van convertir en comerciants, exploradors i mariners per a aquesta companyia. El Museu de Stromness reflecteix aquella època, i, per exemple, mostra una important col·lecció d'objectes antics dels baleners i eines dels inuit portades de Groenlàndia i de l'Àrtic canadenc. És força curiosa la decoració externa de molts edificis feta amb ossos de balena.

## Parròquia civil

La parròquia civil de Stromness inclou les illes de Hoy i Graemsay, i una part de territori a l'illa de la Gran Bretanya. Al sud hi ha el llac de Stennes (Loch of Stenness).

## Referències

* Wilson, Rev. John The Gazetteer of Scotland (Edinburgh, 1882) Published by W. & A.K. Johnstone
* 1 2 List of railway station names in English, Scots and Gaelic – NewsNetScotland
* ↑ "Parish Names" Arxivat 2016-07-07 a Wayback Machine. Orkneyjar. Retrieved 27 Dec 2010.
* ↑ Iain Mac an Tàilleir. «Placenames K-O & P-Z» (PDF). Pàrlamaid na h-Alba. [Consulta: 23 juliol 2007].
# Submarí nuclear

Un submarí nuclear és un submarí que s'impulsa amb l'energia proporcionada per un reactor nuclear. Comparats amb els submarins dièsel, els submarins nuclears gaudeixen de molta més autonomia, i es redueix d'aquesta manera la necessitat de retornar a la superfície.
Per contra, el seu cost de fabricació i manteniment és molt més elevat. És per això que existeix un nombre relativament petit d'aquestes embarcacions. Un altre desavantatge respecte als submarins de propulsió dièsel/elèctrica és que el reactor nuclear mai s'atura completament, ja que el sistema de refrigeració ha de funcionar constantment per tal d'evitar una fusió. Fins al 1997, entre la Unió Soviètica i Rússia van construir 245 submarins nuclears, més que la suma de tota la resta del món, i la major part foren construïts a Severodvinsk.
Actualment, les armades dels Estats Units d'Amèrica, Rússia, el Regne Unit, França, la Xina i l'Índia compten amb submarins nuclears.

## Referències

* ↑ Josephson, Paul R. The Conquest of the Russian Arctic (en anglès). Harvard University Press, 2014, p. 260. ISBN 0674728904.

## Enllaços externs

* Com funciona un submarí nuclear. HowStuffWorks
# Sultanat de Mirifle

El sultanat de Mirifle fou un estat somali, format pel clan dels mirifle. Es va originar al començament del segle xix i va existir fins a la seva incorporació a la Somàlia Italiana el setembre de 1908. Una part (amb la capital) va quedar dins el Jubaland britànic, però va passar a Itàlia el 1925.
La seva capital era Lugh (a la regió de Gedo) a la vora del riu Juba, a la zona on es troben les fronteres d'Etiòpia, Kenya i Somàlia, i estava governat pel sultà del subclan gasaargude del clan sagaal dels mirifle, l'altra gran clan de la confederació de clans Rahanweyn.
# Tamboret (nàutica)

El tamboret és, en una embarcació de vela, la peça que juntament amb la cofa o creu, serveix per unir un pal mascle i un o dos mastelers entre si.
En els vaixells amb arboradura de fusta el tamboret era d'aquest mateix material i de forma rectangular, amb dos forats, un generalment quadrat que s'ajustava a l'espiga del calcs del pal o del masteler i l'altre, rodó, a proa de l'anterior, per on passa una metxa del masteler o masteleret, la metxa encaixa en el corresponent forat de la cofa o creueta.
En els pals metàl·lics el tamboret es redueix a un doble cèrcle de ferro o d'acer, fix un d'ells al pal i l'altre al masteler.

## Vegeu també

* Arbre de mitjana
* Eixàrcia

## Referències

* ↑ «Tamboret (nàutica)». Gran Enciclopèdia Catalana. Barcelona: Grup Enciclopèdia Catalana.

## Bibliografia

* El contingut d'aquest article incorpora material del Diccionari Enciclopèdic Gaspar i Roig de 1870, el qual es troba en el domini públic.
# Stoliari

Solianka (en rus: Столяры) és un poble (un possiólok) de l'óblast de Saràtov, a Rússia, segons el cens del 2010 tenia 131 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# Stoliarov

«Stoliarov» té aquests significats:
* Stoliarov (Krasnodar), localitat del krai de Krasnodar, a Rússia
* Stoliarov (Volgograd), localitat de l'óblast de Volgograd, a Rússia
# Stoliarov (Volgograd)

* Per a altres significats, vegeu «Stoliarov».
Stoliarov (en rus: Столяров) és un poble (un khútor) de l'óblast de Volgograd, a Rússia, segons el cens del 2002 tenia 140 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Superfície Fermi

En la física de la matèria condensada, la superfície de Fermi és la superfície de l'espai recíproc que separa els estats d'electrons ocupats dels desocupats a temperatura zero. La forma de la superfície de Fermi es deriva de la periodicitat i simetria de la xarxa cristal·lina i de l'ocupació de bandes d'energia electròniques. L'existència d'una superfície de Fermi és una conseqüència directa del principi d'exclusió de Pauli, que permet un màxim d'un electró per estat quàntic. L'estudi de les superfícies de Fermi dels materials s'anomena fermiologia.
Considereu un gas de Fermi ideal sense spin $N$ partícules. Segons les estadístiques de Fermi-Dirac, el nombre mitjà d'ocupació d'un estat amb energia $\epsilon _{i}$ ve donada per
$\langle n_{i}\rangle ={\frac {1}{e^{(\epsilon _{i}-\mu )/k_{\rm {B}}T}+1}},$
on,
* és el nombre mitjà d'ocupació de la estat
* és l'energia cinètica de la estat
* és el potencial químic (a temperatura zero, aquesta és l'energia cinètica màxima que pot tenir la partícula, és a dir Energia Fermi)
* és la temperatura absoluta
* és la constant de Boltzmann
Suposem que considerem el límit $T\to 0$. Llavors tenim,
$\left\langle n_{i}\right\rangle \to {\begin{cases}1&(\epsilon _{i}<\mu )\\0&(\epsilon _{i}>\mu )\end{cases}}.$
Segons el principi d'exclusió de Pauli, no hi ha dos fermions en el mateix estat. Per tant, en l'estat d'energia més baixa, les partícules omplen tots els nivells d'energia per sota de l'energia de Fermi $E_{\rm {F}}$, que equival a dir això $E_{\rm {F}}$ és el nivell d'energia per sota del qual hi ha exactament $N$ estats.

## Referències

* ↑ Weber, J. A.; Böni, P.; Ceeh, H.; Leitner, M.; Hugenschmidt, Ch (en anglès) Journal of Physics: Conference Series, 443, 1, 01-01-2013, pàg. 012092. arXiv: 1304.5363. Bibcode: 2013JPhCS.443a2092W. DOI: 10.1088/1742-6596/443/1/012092. ISSN: 1742-6596.
* ↑ Dugdale, S B Physica Scripta, 91, 5, 2016, pàg. 053009. Bibcode: 2016PhyS...91e3009D. DOI: 10.1088/0031-8949/91/5/053009. ISSN: 0031-8949 [Consulta: free].
* ↑ Ashcroft, N. Solid-State Physics (en anglès), 1976. ISBN 0-03-083993-9.
* ↑ Harrison, W. A.. Electronic Structure and the Properties of Solids (en anglès), July 1989. ISBN 0-486-66021-4.
* ↑ VRML Fermi Surface Database
* ↑ Ziman, J. M.. Electrons in Metals: A short Guide to the Fermi Surface (en anglès). Londres: Taylor & Francis, 1963. OCLC 541173.
* ↑ (Reif 1965, p. 341)
# Suimanga gorjablanc

El suimanga gorjablanc (Chalcomitra adelberti) és un ocell de la família dels nectarínids (Nectariniidae).

## Hàbitat i distribució

Habita els boscos de Guinea, Sierra Leone, Libèria, Costa d'Ivori, Ghana, Togo, Benin i sud-est de Nigèria.

## Referències

* ↑ «Suimanga gorjablanc». Cercaterm. TERMCAT, Centre de Terminologia. Rev. 15/12/2021(català)
# Sukayna bint al-Hussayn

Ruqayya bint al-Hussayn, també coneguda com a Sukayna bint al-Hussayn (676 - 23 de març de 736) fou filla d'al-Hussayn ibn Alí ibn Abi-Tàlib i neta del califa Alí ibn Abi-Tàlib. Era, per tant, parenta del profeta Muhàmmad. Era molt jove quan el seu pare va morir a Karbala el 680. Més gran es va destacar pel seu feminisme, trencant motllos per l'època, refusant anar amb vel i a enclaustrar-se i lluint la seva bellesa amb un pentinat de la seva invenció conegut com a at-turra as-sukayniyya. Es va casar tres vegades però fora del matrimoni la seva actitud fou de castedat, però és considerada lliberal i va provocar primer la sorpresa i després l'escàndol entre els més religiosos. Fou protectora de músics i poetes. Va morir a Medina el 736 quan ja feia uns anys que vivia en l'anonimat.

## Enllaços externs

* http://www.world-federation.org/IEB/IslamicResources/JourneyTears/journ-tear4.htm Arxivat 2008-10-10 a Wayback Machine.
* http://www.shianews.com/hi/articles/education/0000203.php Arxivat 2016-01-24 a Wayback Machine.
* http://www.poetryofislam.com/category/ya-sakinaas/
# Sukarrieta

Sukarrieta és un municipi de la província de Biscaia, País Basc, pertanyent a la comarca de Busturialdea-Urdaibai. En aquest municipi va morir i està enterrat el polític nacionalista Sabino Arana, fundador del Partit Nacionalista Basc i del nacionalisme basc.

## Topònim

L'antiga anteiglesia de la qual es deriva l'actual municipi s'anomenava San Andrés de Pedernales. Per motius obvis, el nom d'anteiglesia s'ha associat a l'abundància del tipus de roca denominat pedernal (o sílex) en el lloc. L'anteiglesia va ser coneguda antigament en euskera sota el nom de Samikola. Alguns consideren que aquesta és una deformació de Sant Nicolau, ja que a la fi del segle xviii la parròquia de Sukarrieta es va traslladar de l'església de San Andrés a l'ermita de San Nicolás, que va exercir de parròquia de l'anteiglesia, per a després tornar a reconstruir-se la de San Andrés (on actualment segueix). L'Euskaltzaindia admet la possibilitat d'anomenar Samikola al poble en contextos restringits. Sukarrieta (l'actual nom basc de la localitat) és una traducció de Pedernales, ja que sukarri (literalment pedra de foc és el nom que rep en euskera el pedernal) i -eta és un sufix locatiu que s'utilitza en euskera. Sukarrieta és el nom oficial del municipi des de 1984. Va ser publicat en el BOE en 1989 .
# Suk al-Shuyukh

Suk al-Shuyukh és una població de l'Iraq meridional, província de Dhi Qar, a la riba dreta de l'Eufrates a 160 km de Bàssora i a uns 40 km al sud-est de Nasiriyya a l'extrem oest de la regió de maresmes del Khwar al-Hammar. Shuykh és el plural de shaykh. Fou fundada a la primera meitat del segle xviii com a mercat per la tribu dels Banu l-Muntafik el xeic de la qual vivia a 4 hores de camí cap a l'est, a Kut al-Shuyukh. Al final del segle xviii tenia una mesquita rodejada d'una muralla i al segle xix es diu que hi vivien 6.000 famílies i el comerç s'havia estès de manera notable cap a Bàssora i fins i tot l'Índia (Bombai); no obstant el xeic dels muntafik refusava establir-hi la seva residència, però el 1854 hi tenia una casa. Al final del segle la població s'estimava en 12.000 persones (8.770 xiïtes i 2.250 sunnites) incloent 280 jueus i 700 mandeans (al barri de Subbuye) i encara eren més fins a 1853 quan hi vivien uns 1.300 mandeans però prop d'un miler van haver d'emigrar llavors cap a Amara per l'opressió del xeic dels muntafik; el gran sacerdot mandeà Yahya fou visitat a Suk al-Shuyukh per Petermann el 1854; els mandeans es dedicaven a l'orfebreria, ferreria i construcció de vaixells. En aquest temps era capçalera d'un kada otomà (amb el mateix nom) al sandjak de Muntafik. Va participar en la revolta tribal de 1920 a l'Iraq i als disturbis de 1935-1936. Sota la república iraquiana fou part de la governació de Dhu Kar (Dhi Qar); la seva economia es basa en els dàtils i l'arròs.

## Referències

* ↑ Enciclopèdia de l'Islam, IX, 836
# Sukheta

Sukheta és un riu d'Uttar Pradesh, Índia, a la regió de l'Oudh. Des del seu naixement i durant uns 30 km corre en direcció sud-est i després sud-oest cap al districte d'Hardoi, i desaigua al riu Garra a 27° 18′ N, 80° 02′ E﻿ / ﻿27.300°N,80.033°E﻿ / 27.300; 80.033. El seu curs total era d'aproximadament 135 km.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Sunset Hills

Sunset Hills és una població dels Estats Units a l'estat de Missouri. Segons el cens del 2000 tenia 8.267 habitants.

## Demografia

Segons el cens del 2000, Sunset Hills tenia 8.267 habitants, 3.217 habitatges, i 2.351 famílies. La densitat de població era de 353,5 habitants per km².
Dels 3.217 habitatges en un 26,6% hi vivien nens de menys de 18 anys, en un 65,7% hi vivien parelles casades, en un 5,5% dones solteres, i en un 26,9% no eren unitats familiars. En el 24,2% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,94.
Per edats la població es repartia de la següent manera: un 21,6% tenia menys de 18 anys, un 5,2% entre 18 i 24, un 19,8% entre 25 i 44, un 28,2% de 45 a 60 i un 25,2% 65 anys o més.
L'edat mediana era de 47 anys. Per cada 100 dones de 18 o més anys hi havia 85 homes.
La renda mediana per habitatge era de 67.576 $ i la renda mediana per família de 90.417 $. Els homes tenien una renda mediana de 60.869 $ mentre que les dones 35.044 $. La renda per capita de la població era de 40.151 $. Entorn del 2% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sunset Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Sunset Hills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].